૧૬-૧૦-૨૦૧૮ના રોજ સવારના ૭ વાગ્યાના સુમારે તેઓ અને તેમના પત્નિ વસનબેન વાડીએ કામ કરતા હતા ત્યારે સવારે ૭:૩૦ કલાકે તેમના મોટાબાપુની વાડીમાં ભાગીયા તરીકે કામ કરતા જયપાલભાઇ તેઓની વાડીએ આવેલા અને કહેલ કે દાદાની વાડીએ જલ્દી ચાલો બા બોલી શકતા નથી તેઓ તથા તેમના પત્નિ વસનબેન બંન્ને તેમના મોટાબાપુની વાડીએ ઘરે ગયેલા અને ફળીયામાં ખાટલા ઉપર તેમની મોટી બા વજુબેન કરશનભાઇ વાઘેલા રંગપરા (ઉ. વ. ૭૫) નામની વૃધ્ધાના હાથપગ દોરડાથી બાંધેલા હતા અને મોઢા ઉપર રૂમાલ બાંધેલો હતો અને તેમના મોટી બા ના માથાના ભાગે વાગેલુ હતુ અને લોહી નીકળતુ હતુ તેમને બોલાવતા તેમણે જવાબ આપેલ નહી.